19.4.2023
ET
Euroopa Liidu Teataja
L 104/35
MÄRGISTATUD TAGATISTE HALDUSSÜSTEEM
Esmalt eeldatakse, et tehinguid tehakse riigi keskpangaga (RKP), mis kasutab süsteemi, milles alusvara märgistatakse iga tehingu puhul.
Mobiliseeritud tagatisvara hinnatakse iga päev.
Riskiohjeraamistikku võib kirjeldada järgmiselt (vt ka tabel 2 allpool):
1.
21. septembril 2022 sõlmib osapool tagatud laenutehingu RKPga, kes saab 50,6 miljoni euro eest vara A. Vara A on fikseeritud kupongimääraga pandikiri, mille tähtpäev on 21. detsember 2026 ning millele on määratud krediidikvaliteedi astmed 1–2.
Seega on selle järelejäänud tähtaeg neli aastat, mis eeldab 2,5 % suurust väärtuskärbet.
Kõnealusel päeval on vara A turuhind vaadeldaval turul 101,61 %, mis hõlmab kogunenud kupongiintressi.
Osapool peab esitama sellises koguses vara A, et pärast 2,5 % suurust väärtuskärbet oleks selle väärtus suurem kui jaotatud 50 miljonit eurot.
Seega esitab osapool vara A nominaalväärtusega 50,6 miljonit eurot, mille kohandatud turuväärtus kõnealusel päeval on 50 129 294 eurot.
2.
22. septembril 2022 sõlmib osapool tagasiostutehingu RKPga, kes ostab 21 miljoni euro eest vara A (turuhind 101,21 %, väärtuskärbe 2,5 %) ja 25 miljoni euro eest vara B (turuhind 98,62 %).
Vara B on muutuva kupongimak­ semääraga keskvalitsuse võlakiri, millele on määratud krediidikvaliteedi astmed 1–2 ning mille suhtes rakendatakse 1,5 % suurust väärtuskärbet.
Vara A ja vara B väärtuskärpega kohandatud turuväärtus kõnealusel päeval on 45 007 923 eurot, mis on seega rohkem kui nõutav 45 000 000 eurot.
3.
22. septembril 2022 hinnatakse 21. septembril 2022 algatatud põhilise refinantseerimisoperatsiooni alusvara ümber.
101,21 % suuruse turuhinna juures jääb vara A väärtuskärpega kohandatud turuväärtus ikkagi nõude esitamise läve alam- ja ülempiiridesse.
Sellest tulenevalt leitakse, et mobiliseeritud tagatis katab nii algselt antud likviidsuse summa kui ka kogunenud intressi summas 1 736 eurot.
4.
23. septembril 2022 hinnatakse alusvara ümber: vara A turuhind on 99,50 % ja vara B turuhind on 97,95 %.
21. septembril 2022 alanud põhiliselt refinantseerimisoperatsioonilt kogunenud intress on 3 472 eurot ning 22. septembril 2022 alanud pikemaajaliselt refinantseerimisoperatsioonilt kogunenud intress 1 563 eurot.
Seetõttu jääb vara A väärtuskärpega kohandatud turuväärtus esimese tehingu puhul 915 147 euro võrra tehingu tagatavast summast (s.o antud likviidsus pluss kogunenud intress) allapoole, kuid ka allapoole nõude esitamise läve alampiiri, milleks on 49 753 455 eurot.
Osapool esitab vara A nominaalväärtusega 950 000 eurot, millega pärast 2,5 % suuruse väärtuskärpe mahaarvamist 99,50 % suurusel turuväärtusel põhinevast hinnast taastatakse piisav tagatis.
RKPd võivad nõuda lisatagatise esitamist pigem sularahas kui väärtpaberites.
Lisatagatise nõue on vajalik ka teise tehingu puhul, kuna kõnealuses tehingus kasutatud alusvara väärtuskärpega kohandatud turuväärtus (44 492 813 eurot) jääb nõude esitamise läve alampiirist (44 776 555 eurot) allapoole.
Seetõttu esitab osapool vara B summas 550 000 eurot väärtuskärpega kohandatud turuväärtusega 530 644 eurot.
5.
26. septembril 2022 hinnatakse alusvara ümber ning see ei too 21. ja 22. septembril 2022 sõlmitud tehingute suhtes kaasa lisatagatise nõudeid.
27. septembril 2022 ilmneb 22. septembril 2022 alustatud pikaajalise refinantseerimisoperatsiooni alusvarade ümberhindamisest, et esitatud varade väärtuskärpega kohandatud turuväärtus ületab nõude esitamise läve ülempiiri, mistõttu RKP peab tagastama osapoolele vara B nimiväärtusega 300 000 eurot.
Kui RKP pidi maksma osapoolele tagatist seoses teise tehinguga, võib sellise tagatise teatavatel juhtudel tasaarveldada tagatisega, mida osapool maksab RKP-le seoses esimese tehinguga.
Selle tulemusena toimuks vaid ühe tagatise arveldamisega.
6.
28. septembril 2022 maksab osapool tagasi 21. septembril 2022 alustatud põhilise refinantseerimisoperatsiooni alusel antud likviidsuse, k.a kogunenud intressi summas 12 153 eurot.
RKP tagastab vara A nimiväärtusega 51 550 000 eurot.